**Követelmények szálláshely-típusonként (csak tájékoztatásul)**

A szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szól 239/2009. (X.20.) Korm rendelet alapján

**A R. 5. § (1) bekezdésében foglaltak szerint a szálláshely-szolgáltatásnak folyamatosan meg kell felelnie a 4. §-ban meghatározott követelményeknek, továbbá – az adott szálláshelytípustól függően – az 1. melléklet I-VI. pontjának B) alpontjaiban meghatározott követelményeknek.**

**1. Szálloda**

*1/A. Bejelentési követelmény*

1. Fogadóhelyiség, közös tartózkodó helyiség, étkező, 30 ágy felett pedig recepció.

2. Lift csak 3 emeletnél magasabb épületben.

3. Csomag- és értékmegőrző helyiség.

4. A vendégek által használható telefon a fogadóhelyiségben vagy a recepción.

5. Szállodánként tárolási lehetőség hűtőszekrényben.

6. A szállodai szobaegység (szoba és hozzátartozó fürdőszoba) nagysága szobatípusonként
a teljes szobaszám legalább 80%-ánál legalább 12 négyzetméter, a 3. ágytól ágyanként további
5 négyzetméter.

7. A szállodai szobaegység berendezése:

a) az ágy mérete (legalább 80x190 cm, ajánlott mérete: 100*x*200 cm),

b) ágyanként: éjjeliszekrény vagy tárolóhely, olvasólámpa, ülőalkalmatosság, négy darab egyforma vállfa (női-férfi),

c) ruhásszekrény,

d) asztal,

e) bőröndtartó- vagy bőröndtároló,

f) papírkosár,

g) sötétítőfüggöny vagy zsalu,

h) a fürdőszobában: mosdó, tükör, piperepolc, törülközőtartó, elektromos csatlakozó, szeméttároló (ajánlott fedett),

kéztörlő- vagy törülközőtartó, szappan, ágyanként fogmosópohár.

8. Az 1999. előtt épített szállodáknál a vizesblokkok száma: minden 10 ágy után egy közös emeleti vizesblokk

és nemenként elkülönített WC, a szobákban hideg-meleg víz biztosított, ahol van kéztörlő vagy fürdőtörülköző,

szappan, fogmosó poharak az ágyszámmal azonos mennyiségben.

9. Közös WC: WC-kefe tartóval, WC-papírtartó WC-papírral, a női WC-ben egészségügyi tasak is, kézmosó,

higiénikus kézszárítási lehetőség (papírtörlő vagy meleg levegővel szárítás).

10. Közös fürdőben: zuhanyzófülke, mosdó, tükör, törülközőtartó, ruhafogas, fedett szeméttároló.

*1/B. Üzemeltetési követelmény*

1. 24 órás recepció vagy portaszolgálat.

2. A szálloda tevékenységéért szakmailag felelős személy éjszaka is elérhető.

3. A szobákban ágyazás naponta.

4. A szobák és valamennyi mellékhelyiség napi takarítása.

5. Textilváltás:

**a)** ágynemű legalább egyszer hetente, új vendég esetén azonban – a vendég érkezése előtt – kötelező az ágyneműcsere,

**b)** fürdőszobai textíliák: kéz- és fürdőtörülköző kétnaponta, illetve a vendég kívánsága szerint.

6. Üzenetközvetítés, ébresztés.

7. Étel-, italkínálat: legalább kontinentál reggeli 10 óráig.

**2. Panzió**

*2/A. Bejelentési követelmény*

1. Közös helyiség.

2. Nyilvános vagy a vendégek részére hozzáférhető telefon.

3. A szoba nagysága:

**a)** egyágyas: legalább 8 négyzetméter és zuhanyozó,

**b)** két- vagy háromágyas: legalább 12 négyzetméter és zuhanyozó, és a 3. ágytól ágyanként további 4 négyzetméter.

4. A szoba berendezése:

**a)** az ágyméret legalább 80x190 cm,

**b)** zuhanyozóban: tükör, piperepolc, törülközőtartó, elektromos csatlakozó, szeméttároló, kéztörlő- vagy törülközőtartó, WC,

**c)** minden olyan szobában, amelyhez nem tartozik fürdőszoba, hideg-meleg vizes mosdókagyló, kéztörlő.

5. Az 1999 előtt épített panzióban közös WC: 12 ágyanként WC, a WC-ben mosdó, WC-kefe tartóval, WC papírtartó WC-papírral, kézmosási és higiénikus kézszárítási lehetőség (papírtörlő vagy meleg levegővel szárítás).

*2/B. Üzemeltetési követelmény*

1. 24 órás ügyeleti szolgáltatás és csomagmegőrzés.

2. A szobákban ágyazás naponta.

3. A szobák és a mellékhelyiségek naponkénti takarítása.

4. Törülközőcsere legalább 3 naponta.

5. Csomagolt vagy adagolós folyékony szappan biztosítása.

6. Étel-, italkínálat: legalább reggeli szolgáltatás helyben vagy a panzió közvetlen közelében.

**3. Kemping**

*3/A. Bejelentési követelmény*

1. A terület bekerített és pormentes, a csapadékvíz elvezetése megoldott, gépjárművel való közlekedésre alkalmas belső utak és az egész területen közvilágítás van.

2. Legalább segélyhívó telefon áll a vendégek rendelkezésére.

3. Egy területegység nagysága átlagosan legalább 40 négyzetméter.

4. Nemenként elkülönített

**a)** hideg-meleg vizes zuhanyzó és mosdó: mosdókagylónként polccal, tükörrel és elektromos csatlakozó,

**b)** vízöblítéses WC kefével és - tartóval, WC-papírtartóval és papírral, és kézmosási lehetőséggel.

5. A vendégek részére fedett helyiségben főző-, mosó- és mosogatóhely.

6. Hulladék (szemét-) gyűjtők, melyek rendszeres ürítése/kezelése megoldott.

7. A 4-5. pontban megjelölt tisztálkodási, mosási, főzési és egészségügyi célokat szolgáló vizesblokk követelményei minden 250 fő (egy területegységre átlagosan 2,5 fővel számolva) után (ha a kemping területén üdülőházban is nyújtanak szálláshely-szolgáltatást, az üdülőházban elszállásolható vendégszámot az alábbi követelmények meghatározása során a számításnál figyelmen kívül kell hagyni azon tételek vonatkozásában, amelyek az üdülőházban rendelkezésre állnak):

Mosdó db

ebből: meleg vizes 4/2

Zuhanyfülke

ebből: meleg vizes 4/2

WC csésze 7

piszoár 1

Mosogató

ebből: meleg vizes 1/1 db

Mosómedence

ebből: meleg vizes 1/1

Főzőhely 1

Kémiai WC kiöntő 1

8. Egész éves üzemelés esetén a fűtési időszakban a 4-5. pontban leírt szolgáltatások fűtött helyiségben biztosítottak.

*3/B. Üzemeltetési követelmény*

1. 24 órás recepció/portaszolgálat.

2. A közös helyiségek és a kemping közterületeinek naponkénti takarítása.

**4. Üdülőház**

*4/A. Bejelentési követelmény*

1. Az üdülőház helyiségei:

**a)** egy vagy két hálószoba, szobánként legfeljebb 4 fekvőhellyel,

**b)** konyha felszerelve főzőlappal, mosogatóval, edényekkel, asztallal, székekkel, hűtőszekrénnyel,

**c)** fürdőszoba fürdőkáddal vagy zuhannyal, csúszásgátlóval, törölközővel és fürdőlepedővel,

**d)** WC külön vagy a fürdőszobában WC-kefe tartóval, WC-papírtartó papírral, egészségügyi tasakkal.

2. A fürdőszobával nem rendelkező üdülőházak esetén nemenként elkülönített hideg-meleg vizes közös zuhanyozó és WC.

*4/B. Üzemeltetési követelmény*

1.24 órás recepció/portaszolgálat.

2. Az üdülőház takarítása hetenként, az új vendégek érkezése előtt minden esetben.

3. A közös helyiségek takarítása naponként.

**5. Közösségi szálláshely**

*5/A. Bejelentési követelmény*

1. Nemek szerint elkülönített hálóhelyiségek külön bejárattal.

2. Ágyanként legalább 4 m 2 alapterület vagy személyenként 5 m3/fő légtér áll rendelkezésre. Az ágyak mérete

legalább 80*\_*190 cm és az ágyak közötti távolság legalább 75 cm. Emeletes ágy használata megengedett. Az

ágyakon ágybetét van, ágynemű biztosítása nem kötelező.

3. A szobában csomagtárolási lehetőség.

4. Nemenként elkülönített mosdási vagy zuhanyozási lehetőség meleg vízzel, és 10 főként, nemenként elkülönített WC. A közös mosdóhelyiségekben szappan és kézszárító.

5. A vendégek által használható telefon.

6. A vendégek részére közös fedett helyiség és/vagy a szabadban közös terület.

7. Főző-étkezőhelyiség főzőlappal, mosogatóval, asztallal, székekkel.

*5/B. Üzemeltetési követelmény*

1. Nyitvatartási időszakban recepciószolgálat vagy ügyelet.

2. Nyitvatartási időszakon kívül a vendégek számára belépés biztosítása.

3. A hálóhelyiségek és közös helyiségek takarítása legalább kétnaponként.

4. Csomagmegőrzés.

**6. Egyéb szálláshely**

*6/A. Bejelentési követelmény*

1. A szoba nagysága:

**a)** egyágyas: legalább 8 négyzetméter,

**b)** két- vagy több ágyas: legalább 12 négyzetméter, a harmadik ágytól ágyanként további 4 négyzetméter,

**c)** legmagasabb ágyszám: szobánként 4 ágy, gyermekek számára emeletes ágy használata is megengedett.

2. Vizesblokk: a vendégek számára elkülönített fürdőszoba/zuhanyozó vagy mosdó, WC, - kefe tartóval, WC papírtartó papírral, higiéniai hulladéktárolóval.

3. Kávékonyha: kávé-, tea főzésére, reggeli jellegű ételek készítésére alkalmas berendezéssel (főzőlap, mosogató, asztal, szék) és felszereléssel (edények), a vendégek számára elkülönített hűtőszekrény használattal.

*6/B. Üzemeltetési követelmény*

1. Ügyelet: a szállásadó vagy megbízottja a helyszínen vagy ügyeleti telefonszám megadásával biztosítja.

2. A helyszíni ügyeleti időszakon kívül a vendégek számára belépés biztosítása.

3. Takarítás:

**a)** vendégszoba legalább hetente egyszer, ágyneműhuzat- és törülközőcserével egyidejűleg. (ágynemű: 1 db paplan, 1 db párna személyenként, törülköző: 1 db kéztörlő, 1 db nagyméretű törülköző személyenként), az új vendégek érkezése előtt minden esetben,

**b)** a közösen használt helyiségek takarítása mindennap.